pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมต.นร.หม่อมหลวง ปนัดดาฯ เป็นประธานการประชุมคระกรรมการคุ้มครองผู้บริโภค ครั้งที่ 4/2559
วันเสาร์ที่ 22 ตุลาคม 2559
รมต.นร.หม่อมหลวง ปนัดดาฯ เป็นประธานการประชุมคระกรรมการคุ้มครองผู้บริโภค ครั้งที่ 4/2559
โดยมีมติเห็นชอบร่างแผนยุทธศาสตร์การคุ้มครองผู้บริโภคแห่งชาติ พ.ศ. 2560 - 2564
วันนี้ (7 กันยายน 2559) เวลา 13.30 น. ณ ห้องประชุมอรรถไกวัลวที สํานักงานปลัดสํานักนายกรัฐมนตรี ทําเนียบรัฐบาล หม่อมหลวง ปนัดดา ดิศกุล รัฐมนตรีประจําสํานักนายกรัฐมนตรีเป็นประธานการประชุม คณะกรรมการคุ้มครองผู้บริโภค ครั้งที่ 4/2559
ที่ประชุมได้พิจารณาและมีมติเห็นชอบกับร่างแผนยุทธศาสตร์การคุ้มครองผู้บริโภคแห่งชาติ พ.ศ. 2560-2564 เพื่อให้สอดคล้องกับกรอบระยะเวลา ของแผนพัฒนาเศรษฐกิจและสังคมแห่งชาติฉบับที่ 12 (พ.ศ.2560 – 2564) โดยให้ความสําคัญในการผลักดันนโยบายและมาตรการคุ้มครองผู้บริโภคเพื่อสนับสนุนการดําเนินงานของภาคีเครือข่ายด้านการคุ้มครองผู้บริโภค ด้วยการส่งเสริมความรู้ความเข้าใจให้แก่ประชาชน รวมไปถึงการพัฒนาการบริหารจัดการให้มีความทันสมัยและมีประสิทธิภาพซึ่งเน้นกลไกการบูรณาการระหว่างหน่วยงานที่เกี่ยวข้อง โดยผลและประโยชน์ที่คาดว่าจะได้รับจะนําไปสู่การกําหนดแนวทางปฏิบัติต่างๆที่เกี่ยวข้องให้เป็นไปในทิศทางเดียวกันที่ชัดเจน ตลอดจนสามารถบูรณาการความร่วมมือของหน่วยงานและของประชาชนได้อย่างเป็นรูปธรรมต่อไป
พร้อมกันนี้ ที่ประชุมได้รับทราบสรุปผลการดําเนินงานของสํานักงานคณะกรรมการคุ้มครองบริโภคในรอบ 1 ปีที่ผ่านมา ซึ่งได้ดําเนินการแก้ไขปัญหาให้ผู้บริโภคจํานวนทั้งสิ้น 3,456 ราย คิดเป็นเงินกว่า 190 ล้านบาท การเปรียบเทียบความผิดผู้ประกอบธุรกิจที่ประมาณสิทธิ์ผู้บริโภค จํานวน 21 ราย จํานวน 6.3 ล้านบาท การรับเรื่องเพื่อดําเนินคดีแทนผู้บริโภค จํานวน 481 ราย จํานวน 156.8 ล้านบาท การตรวจสอบพฤติการณ์การประกอบธุรกิจ จํานวน 255 ราย การประชาสัมพันธ์และส่งเสริมเผยแพร่ความรู้ด้านการคุ้มครองผู้บริโภคจํานวนกว่า 2 แสนครั้ง พร้อมจัดประชุมสัมมนาให้ความรู้ด้านการคุ้มครองผู้บริโภค จํานวน 15 ครั้ง ครอบคลุมทั่วประเทศ เช่น โครงการ อยู่อย่างปลอดภัย ไม่ใช้โฟมบรรจุอาหาร โครงการ สคบ. สัญจรจังหวัดต่าง ๆ ทั่วประเทศ โครงการ สายลับ...ตรวจจับโฆษณา และโครงการแก้ไขปัญหาเกี่ยวกับธุรกิจสายการบินและตัวแทนจําหน่ายตั๋วโดยสารเครื่องบิน
**************************
กลุ่มประชาสัมพันธ์และเผยแพร่ สํานักโฆษก
อภิวัฒน์ / รายงาน
ดวงใจ / ตรวจ
รัฐบาลไทย-ข่าวทำเนียบรัฐบาล-"ยุติธรรม" ส่งเสริมการพัฒนามาตรการต่อผู้กระทำผิดอาญาแทนการควบคุมตัว
วันพุธที่ 29 สิงหาคม 2561
"ยุติธรรม" ส่งเสริมการพัฒนามาตรการต่อผู้กระทําผิดอาญาแทนการควบคุมตัว
"ยุติธรรม" ส่งเสริมการพัฒนามาตรการต่อผู้กระทําผิดอาญาแทนการควบคุมตัว
ในวันอังคารที่ ๒๘ สิงหาคม ๒๕๖๑ เวลา ๑๐.๐๐ น. ณ ห้องประชุมกระทรวงยุติธรรม ๒ ชั้น ๘ อาคารราชบุรีดิเรกฤทธิ์ ศูนย์ราชการเฉลิมพระเกียรติฯศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรมเป็นประธานการประชุมคณะอนุกรรมการด้านการปฏิรูปการพัฒนามาตรการต่อผู้กระทําผิดอาญาแทนการควบคุมตัว โดยการมีส่วนร่วมขององค์กรสหวิชาชีพและชุมชน ครั้งทื่ ๒/๒๕๖๑ เพื่อติดตามสถานการณ์เกี่ยวกับการใช้มาตรการต่อผู้กระทําผิดอาญาแทนการควบคุมตัว (Non-custodial measures) ในประเทศไทย เพื่อรับทราบถึงข้อเท็จจริงและสภาพปัญหาในการนํามาใช้ รวมถึงประสิทธิภาพและประสิทธิผลจากการใช้มาตรการอื่นแทนการควบคุมตัวภายในกระบวนการยุติธรรมที่เกี่ยวข้อง โดยจากสถิติการใช้มาตรการอื่นแทนการควบคุมตัวผู้กระทําผิดอาญาในประเทศไทย พ.ศ. ๒๕๕๙ – ๒๕๖๐ พบว่า การใช้มาตรการรอการลงโทษ การปรับ และการคุมประพฤติ เป็นมาตรการที่มีการนํามาใช้เป็นทางเลือกแทนการจําคุกเป็นส่วนใหญ่ ตลอดจนรับทราบแนวคิดในการใช้มาตรการต่อผู้กระทําผิดอาญาแทนการควบคุมตัวในต่างประเทศ เพื่อนํามาประกอบการพัฒนาแนวทางการดําเนินงานในประเทศไทย
นอกจากนี้ ที่ประชุมได้พิจารณากรอบแนวทางการพัฒนาระบบการใช้มาตรการต่อผู้กระทําผิดอาญาแทนการควบคุมตัว (Non-custodial measures) ในประเทศไทย กรอบที่ ๑ : การพัฒนาระบบการประเมินความเสี่ยงก่อนใช้มาตรการต่อผู้กระทําผิดอาญาแทนการควบคุมตัวในประเทศไทย โดยมีมติให้ฝ่ายเลขานุการฯ ศึกษาและรวบรวมข้อมูลเพิ่มเติมเกี่ยวกับแนวทางการพัฒนาระบบการประเมินความเสี่ยง โดยการศึกษาแนวคิดจากทั้งในประเทศและต่างประเทศ อาทิ เรื่องการกําหนดมาตรการประเมินความเสี่ยง การกําหนดคุณสมบัติของผู้ประเมินความเสี่ยง เพื่อนํามาปรับแก้ไขกรอบแนวทางการพัฒนาระบบการใช้มาตรการต่อผู้กระทําผิดทางอาญาแทนการควบคุมตัวให้มีความสมบูรณ์และชัดเจนมากยิ่งขึ้น โดยมีผู้บริหารหน่วยงานในสังกัดกระทรวงยุติธรรม และผู้แทนจากหน่วยงานที่เกี่ยวข้อง เข้าร่วมฯ
รัฐบาลไทย-ข่าวทำเนียบรัฐบาล-สธ.ปิดประชุมวิชาการและมหกรรมการแสดงผลงาน 100 ปี การสาธารณสุขไทย
วันศุกร์ที่ 20 กรกฎาคม 2561
สธ.ปิดประชุมวิชาการและมหกรรมการแสดงผลงาน 100 ปี การสาธารณสุขไทย
กระทรวงสาธารณสุข ปิดการประชุมวิชาการและมหกรรมการแสดงผลงาน 100 ปี การสาธารณสุขไทย มีบุคลากรทางการแพทย์และสาธารณสุขทุกสาขาทั่วประเทศ นําเสนอผลงานศึกษาวิจัยรวม 2,142 เรื่อง ผลงานผ่านการคัดเลือกได้รับรางวัลผลงานวิชาการดีเด่นประจําปี
และนวัตกรรม/สิ่งประดิษฐ์100 เรื่อง และจะตัดสินผลงานวิชาการยอดเยี่ยมในการประชุมวิชาการปีหน้า พร้อมมอบรางวัลผลงานวิชาการยอดเยี่ยม ปี 2560 จํานวน 6 รางวัล และมอบโล่สัญลักษณ์แห่งความดีงามเพื่อการสาธารณสุขไทย แก่ คุณตูน บอดี้สแลม
วันนี้ (20 กรกฎาคม 2561) ที่ศูนย์แสดงสินค้าและการประชุมอิมแพ็ค เมืองทองธานี จ.นนทบุรี นายแพทย์เจษฎา โชคดํารงสุข ปลัดกระทรวงสาธารณสุข ได้ปิดการประชุมวิชาการและมหกรรมการแสดงผลงาน 100 ปี การสาธารณสุขไทย ภายใต้แนวคิด “เพื่อประชาชนสุขภาพดี 100 ปี แห่งการพัฒนา”พร้อมมอบรางวัลผลงานวิชาการยอดเยี่ยม ปี 2560 จํานวน 6 รางวัล รางวัลผลงานวิชาการดีเด่นและนวัตกรรม/สิ่งประดิษฐ์ ปี 2561 จํานวน 100 รางวัล รางวัลผลการจัดการความรู้ดีเด่น 2 รางวัล รางวัลประกวดวิดีโอคลิปหัวข้อ การสร้างเสริมสุขภาพเพื่อระบบปฐมภูมิที่เข้มแข็ง 27 รางวัล รางวัลนวัตกรรม GREEN & CLEAN HOSPITAL ระดับประเทศ 3 รางวัลพร้อมทั้งมอบโล่สัญลักษณ์แห่งความดีงามเพื่อการสาธารณสุขไทย และกล่าวขอบคุณ คุณอทิวราห์ คงมาลัยหรือตูน บอดี้สแลม คุณอรวรรณ-คุณเจริญ โอทอง นักปั่นจักรยานรอบโลก และผู้ร่วมสนับสนุนโครงการก้าวคนละก้าวเพื่อ 11 โรงพยาบาลทั่วประเทศ
นายแพทย์เจษฎากล่าวว่า ในปี 2561 กระทรวงสาธารณสุขได้จัดการประชุมวิชาการอย่างยิ่งใหญ่ เพื่อเป็นการฉลองวาระครบรอบ 100 ปีของระบบการสาธารณสุขไทย ซึ่งนอกจากจะเป็นเวทีวิชาการให้บุคลากรทางการแพทย์และสาธารณสุข ได้มีโอกาสแลกเปลี่ยนความรู้ ประสบการณ์ทางวิชาการ เผยแพร่องค์ความรู้ใหม่ๆ ผลงาน นวัตกรรม และเทคโนโลยีที่ทันสมัยทางการแพทย์และสาธารณสุขสู่เวทีสาธารณะเพื่อนําไปพัฒนาระบบบริการประชาชนแล้ว ยังได้จัดมหกรรมการแสดงผลงาน 100 ปี การสาธารณสุขไทยเพื่อให้บุคลากรสาธารณสุขและประชาชนที่มาร่วมงาน ได้เรียนรู้ประวัติศาสตร์เข้าใจพัฒนาการของการสาธารณสุขไทย และเชิดชูบุคคลสําคัญด้านการสาธารณสุขไทยในอดีต รวมทั้งการส่งเสริมให้ประชาชนมีส่วนร่วมดูแลสุขภาพของตนเองอย่างถูกต้อง
ในปีนี้ มีผลงานวิจัยของบุคลากรทางการแพทย์และสาธารณสุข ที่ผ่านการพิจารณาคัดเลือกให้นําเสนอในการประชุมครั้งนี้ รวม 1,094 เรื่อง แบ่งเป็นนําเสนอด้วยวาจา 424 เรื่อง นําเสนอแบบโปสเตอร์ 497 เรื่อง นวัตกรรม/สิ่งประดิษฐ์ 173 เรื่อง โดยคณะกรรมการวิชาการได้คัดเลือกผลงานวิชาการดีเด่นประจําปี 2561รวมทั้งหมด 100 เรื่อง ใน 3 ประเภท ดังนี้1.ประเภทผลงานนําเสนอด้วยวาจา 43 เรื่อง2.ประเภทโปสเตอร์ 44เรื่อง 3.ประเภทนําเสนอด้วยนวัตกรรม/สิ่งประดิษฐ์ 13 เรื่อง จากนั้นจะพิจารณาคัดเลือกผลงานที่ดีที่สุด 6เรื่อง เข้ารับรางวัลผลงานวิชาการยอดเยี่ยมในการประชุมวิชาการประจําปี 2562ต่อไป
ทั้งนี้ ในช่วงระยะเวลาของการจัดการประชุมวิชาการและมหกรรมแสดงผลงานดังกล่าวมีบุคลากรสาธารณสุขและประชาชนที่สนใจเข้าร่วมชมมหกรรมแสดงผลงาน 100 ปีการสาธารณสุขไทย และมหกรรมสมุนไพรแห่งชาติกว่า 80,000 คน ซึ่งงานมหกรรมสมุนไพรแห่งชาติจะเปิดให้ประชาชนเข้าร่วมงานถึงวันพรุ่งนี้ (21 กรกฎาคม 2561)
**************************** 20 กรกฎาคม 2561
รัฐบาลไทย-ข่าวทำเนียบรัฐบาล-รอง นรม. พล.ร.อ. ณรงค์ฯ เป็นประธานการประชุมคณะกรรมการสุขภาพจิตแห่งชาติ ครั้งที่ 2/2560
วันพฤหัสบดีที่ 29 มิถุนายน 2560
รอง นรม. พล.ร.อ. ณรงค์ฯ เป็นประธานการประชุมคณะกรรมการสุขภาพจิตแห่งชาติ ครั้งที่ 2/2560
รอง นรม. พล.ร.อ. ณรงค์ฯ เป็นประธานการประชุมคณะกรรมการสุขภาพจิตแห่งชาติ ครั้งที่ 2/2560
วันนี้ (29 มิถุนายน 2560)เวลา 9.30 น.ณ ห้องประชุม 301 ชั้น 3 ตึกบัญชาการ 1 ทําเนียบรัฐบาล พลเรือเอก ณรงค์ พิพัฒนาศัย รองนายกรัฐมนตรี เป็นประธานการประชุมคณะกรรมการสุขภาพจิตแห่งชาติ ครั้งที่ 2/2560 ร่วมกับหน่วยงานที่เกี่ยวข้อง ซึ่งผลการประชุมสรุปสาระสําคัญ ดังนี้
ที่ประชุมรับทราบความคืบหน้า (ร่าง) พระราชบัญญัติสุขภาพจิต (ฉบับที่ ..) พ.ศ. .... ตามแนวทางการจัดทําและการเสนอร่างกฎหมายตามบทบัญญัติมาตรา 77 ของรัฐธรรมนูญแห่งราชอาณาจักรไทย และหลักเกณฑ์ในการตรวจสอบความจําเป็นในการตราพระราชบัญญัติ (Checklist) โดยให้ดําเนินการรับฟังความคิดเห็น และวิเคราะห์ผลกระทบที่อาจเกิดขึ้นจากกฎหมายสุขภาพจิตดังกล่าว จากกลุ่มเป้าหมายผู้มีส่วนได้ส่วนเสีย ได้แก่ กระทรวง ทบวง กรม กองต่าง ๆ ที่เกี่ยวข้อง องค์กรภาคเอกชน ประชาชน ผู้ป่วย และญาติผู้ป่วย โดยส่วนใหญ่เห็นด้วยต่อ (ร่าง) พระราชบัญญัติสุขภาพจิต (ฉบับที่ ..) พ.ศ. .... ดังกล่าวนี้ ทั้งนี้ ได้ส่งผลการรับฟังความคิดเห็นดังกล่าวต่อคณะกรรมการกฤษฎีกาเป็นที่เรียบร้อยแล้ว
พร้อมกันนี้ ที่ประชุมเห็นชอบ (ร่าง) นโยบายและยุทธศาสตร์สุขภาพจิตแห่งชาติ 20 ปี (พ.ศ.2560 -2579) โดยมีวิสัยทัศน์ “คนไทยมีปัญญา อารมณ์ดี และมีความสุข อยู่ในสังคมอย่างทรงคุณค่า (Smart citizen)” ตามพันธกิจ ผลักดัน ขับเคลื่อนและพัฒนางานสุขภาพจิตให้มีศักยภาพและความเข้มแข็ง โดยสร้างการมีส่วนร่วมจากภาคีเครือข่าย เพื่อลดปัจจัยเสี่ยง เพิ่มปัจจัยคุ้มครองสุขภาพจิต สร้างความตระหนักและความเข้าใจต่อปัญหาสุขภาพจิต รวมทั้งลดอคติต่อผู้มีปัญหาสุขภาพจิต ตามเป้าหมาย ยุทธศาสตร์แห่งชาติ 20 ปี ภายใต้ 4 ยุทธศาสตร์ชาติ ได้แก่ ยุทธศาสตร์ที่ 1 ส่งเสริมและป้องกันปัญหาสุขภาพจิตตลอดช่วงชีวิต ยุทธศาสตร์ที่ 2 พัฒนาระบบบริการสุขภาพจิตและจิตเวช ยุทธศาสตร์ที่ 3 ขับเคลื่อนและผลักดันมาตรการทางกฎหมาย สังคมและสวัสดิการ ยุทธศาสตร์ที่ 4 พัฒนาวิชาการและกลไกการดําเนินงานด้านสุขภาพจิต
ทั้งนี้ ร่างยุทธศาสตร์สุขภาพจิตแห่งชาติ 20 ปี ได้ตั้งเป้าหมายให้เด็กไทยมี IQ มากกว่าหรือเท่ากับ 105 มี EQ อยู่ในเกณฑ์ปกติมากกว่า ร้อยละ 85 ครอบครัวมีความเข้มแข็งและความอบอุ่น ร้อยละ 95 ประเทศไทยมีคะแนน World Happiness Index เพิ่มขึ้นจากปี 2017 มากกว่าหรือเท่ากับ 0.4 และคนไทยมีอัตราการฆ่าตัวตายสําเร็จ ไม่เกิน 5.1 ต่อประชากรแสนคน
**********************************
กลุ่มประสังพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กรุงไทยร่วมกับกระทรวงการคลังให้บริการ QR Code ที่ศูนย์อาหารทำเนียบรัฐบาล
วันอังคารที่ 26 กันยายน 2560
กรุงไทยร่วมกับกระทรวงการคลังให้บริการ QR Code ที่ศูนย์อาหารทําเนียบรัฐบาล
ในวันนี้ นายกรัฐมนตรี เปิดงาน “Thailand 4.0 Digital Showcase by MOF”  เพื่อนําเทคโนโลยีการชําระเงินผ่าน QR Code และแอปพลิเคชั่นสําหรับร้านค้า  มานําเสนอ ครม. สําหรับใช้ชําระค่าอาหารและเครื่องดื่มแทนเงินสดที่ศูนย์อาหารของทําเนียบรัฐบาล
ในวันนี้ (26 กันยายน 2560) พลเอกประยุทธ์ จันทร์โอชา นายกรัฐมนตรี เป็นประธานเปิดงาน“Thailand 4.0 Digital Showcase by MOF” โดยมี นายอภิศักดิ์ ตันติวรวงศ์ รัฐมนตรีว่าการกระทรวงการคลัง ดร.สมชัย สัจจพงษ์ ปลัดกระทรวงการคลัง และ นายผยง ศรีวณิช กรรมการผู้จัดการใหญ่ ธนาคารกรุงไทย ร่วมให้การต้อนรับ เพื่อนําเทคโนโลยีการชําระเงินผ่าน QR Code และแอปพลิเคชั่นสําหรับร้านค้า มานําเสนอคณะรัฐมนตรี สําหรับใช้ชําระค่าอาหารและเครื่องดื่มแทนเงินสดที่ศูนย์อาหารของทําเนียบรัฐบาล
ดร.สมชัย สัจจพงษ์ ปลัดกระทรวงการคลัง และประธานกรรมการธนาคารกรุงไทย เปิดเผยว่า กระทรวงการคลังดําเนินตามนโยบาย Thailand 4.0 ที่มุ่งหวังในการวางโครงสร้างเพื่อเศรษฐกิจและสังคมระยะยาวของประไทยที่ขับเคลื่อนด้วยเทคโนโลยี นวัตกรรม เพื่อความยั่งยืน ภายใต้สโลแกน “มั่นคง มั่งคั่ง และยั่งยืน” โดยหนึ่งในวิสัยทัศน์เชิงนโบบายของรัฐบาลต้องการให้ประเทศไทยเป็นสังคมไร้เงินสด หรือ Cashless Society
ทั้งนี้ กระทรวงการคลังได้นําเอาเทคโนโลยี QR code มาใช้ให้เกิดเป็นรูปธรรม เพื่อความสะดวก และปลอดภัย ในการชําระเงินทั้งลูกค้า และผู้ประกอบการ ตามวิสัยทัศน์ของกระทรวงการคลังตามนโยบายคลัง 4.0 คือ การเป็นเสาหลักทางเศษรฐกิจ เพื่อการพัฒนา ที่ยั่งยืน ซึ่งหนึ่งในยุทธศาสตร์หลักตามวิสัยดังกล่าว คือ การพัฒนาศักยภาพ และเพิ่มขีดความสามารถในการแข่งขัน
นายผยง ศรีวณิช กรรมการผู้จัดการใหญ่ ธนาคารกรุงไทย เปิดเผยว่าธนาคารได้นําเอาเทคโนโลยี KRUNGTHAI QR Code มาให้ข้าราชการ พนักงานและลูกจ้างของทําเนียบรัฐบาลได้ใช้งาน ณ ศูนย์อาหารของทําเนียบรัฐบาล โดยการทําธุรกรรมชําระเงินค่าอาหารและเครื่องดื่มผ่าน KRUNGTHAI QR Code บนแอปพลิเคชั่น KTB netbank ทําให้การใช้จ่ายในชีวิตประจําวันสะดวก และง่ายขึ้น ด้านผู้ขายเพียงโหลดแอปพลิเคชั่น “เป๋าตุง” สมัครพร้อมเพย์และติด QR Code ไว้ที่ร้าน ก็จะได้รับเงินเข้าบัญชีทันที ซึ่งลดความยุ่งยากในการรับ/ทอนเงิน ด้านผู้ซื้อก็ไม่ต้องพกเงินสด เพียงแค่สแกน QR Code ของร้านค้า ระบุจํานวนเงิน และ PIN เพื่อยืนยันการทํารายการ เพียงเท่านี้ก็ชําระเงินเรียบร้อย
ที่ผ่านมาได้มีการเปิดตัว MOF Digital Canteen ณ โรงอาหารของกระทรวงการคลัง พร้อมติดตั้ง KRUNGTHAI QR Code และแนะนําวิธีการใช้งาน แอปพลิเคชั่น “เป๋าตุง” ให้กับร้านค้าต่างๆ ที่ตลาด อตก. ตลาดสามชุก จ.สุพรรณบุรี และตลาดกรุงศรี จ.พระนครศรีอยุธยา และมีแผนจะขยายการให้บริการ KRUNGTHAI QR Code ไปยังร้านค้าอื่นๆ อย่างต่อเนื่อง เพื่อให้ร้านค้าและประชาชนทั่วไปมีโอกาสเข้าถึงเทคโนโลยีใหม่ๆ ได้อย่างง่ายดาย เพื่อตอบสนองนโยบายของรัฐในการลดการใช้เงินสด
ธนาคารกรุงไทยพร้อมเป็นอีกหนึ่งกลไกในการสนับสนุนนโยบายคลัง 4.0 เพื่อร่วมขับเคลื่อนนโยบายของประเทศ โดยการพัฒนาผลิตภัณฑ์และบริการทางการเงินใหม่ๆ เพื่อให้ประชาชนทุกคนมีโอกาสเข้าถึงบริการทางการเงินที่สะดวกและปลอดภัยอย่างทั่วถึง เพื่อลดความเหลื่อมล้ําทางเศษรฐกิจและเป็นรากฐานที่สําคัญสู่การพัฒนาประเทศอย่างยั่งยืน
ฝ่ายสื่อสารองค์กรและภาพลักษณ์ โทร. 0-2208-4174-8
รัฐบาลไทย-ข่าวทำเนียบรัฐบาล-ธ.ก.ส. จัดงานวันเด็กพร้อมเปิดตัวเงินฝาก“Kids D” มอบกระปุกออมทรัพย์ “น้องพากเพียร”สุดน่ารัก
วันพฤหัสบดีที่ 11 มกราคม 2561
ธ.ก.ส. จัดงานวันเด็กพร้อมเปิดตัวเงินฝาก“Kids D” มอบกระปุกออมทรัพย์ “น้องพากเพียร”สุดน่ารัก
ธ.ก.ส. เอาใจเยาวชนไทยในเทศกาลวันเด็กแห่งชาติปี 2561  เปิดอาคารสํานักงานใหญ่บางเขน เนรมิตสวนสนุกที่เต็มไปด้วยความหรรษาควบคู่ความรู้สนุกสนาน พร้อมจัดของขวัญสุดน่ารักกระปุกออมทรัพย์ “น้องพากเพียร” ปลาตะเพียนหน้าตาน่ารักสดใส
ธ.ก.ส. เอาใจเยาวชนไทยในเทศกาลวันเด็กแห่งชาติปี 2561 เปิดอาคารสํานักงานใหญ่บางเขน เนรมิตสวนสนุกที่เต็มไปด้วยความหรรษาควบคู่ความรู้สนุกสนาน พร้อมจัดของขวัญสุดน่ารักกระปุกออมทรัพย์ “น้องพากเพียร” ปลาตะเพียนหน้าตาน่ารักสดใส มอบให้ทุกท่านที่เปิดบัญชีใหม่หรือฝากเพิ่มในบัญชีออมทรัพย์ปกติหรือออมทรัพย์ทวีโชค เพียง 500 บาท หวังปลูกฝังการออมให้กับเยาวชนและประชาชนในโครงการเงินฝาก Kids D
นายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์การเกษตร(ธ.ก.ส.) เปิดเผยว่า ในวันเสาร์ที่ 13 มกราคม 2561 ซึ่งเป็นวันเด็กแห่งชาติ ธ.ก.ส.ได้เปิดอาคารสํานักงานใหญ่ ถนนพหลโยธิน บางเขน จัดงานวันเด็กแห่งชาติภายใต้ธีมงาน Kids 4.0เด็กไทยพัฒนา โดยส่งมอบความสุขด้วยกิจกรรมที่หลากหลาย พร้อมดนตรี อาหารเครื่องดื่มที่อิ่มอร่อย ฟรีตลอดงาน โดยรอบอาคารเนรมิตเป็นสวนสนุกที่เต็มไปด้วยเครื่องเล่น
นานาชนิด เช่น บ้านลม บ้านบอล ม้าหมุน รถไฟราง ซุ้มเกมส์หรรษา เช่น โยนบอล ปาโป่ง ยิงปืน และที่สําคัญคือ ฐานการเรียนรู้ 5 ฐาน ที่ให้ทั้งความสนุกและความรู้สําหรับเด็กไทยในยุค 4.0 ได้แก่ ฐานค่ายหุ่นยนตร์อัจฉริยะ ฐานสาธิตปลูกผักไฮโดรโปรนิกส์ ฐานสาธิตการทําน้ําสลัดและสลัดโรล ฐานเพ้นท์สีกระถางต้นไม้ และฐานแต่งหน้าคัพเค้ก เมื่อสนุกครบ 5 ฐาน เด็กๆ สามารถลุ้นรางวัลกับเกมส์ตักไข่ เพื่อลุ้นรับของขวัญชิ้นพิเศษกลับบ้านทันที ส่วนบริเวณห้องโถงชั้น 2 เด็กๆ ยังสามารถสนุกกับกิจกรรมตัวต่อยอดมนุษย์ 4.0 และห้องสมุดชั้น 3 ที่สร้างสรรค์ความสนุกพร้อมรับของขวัญมากมาย เช่น กิจกรรมจิ๊กซอว์มหาสนุก กิจกรรมเส้นสายระบายสี กิจกรรม 4 ถัง พิทักษ์โลก กิจกรรมทายคําภาษาอังกฤษ และกิจกรรม Movie For Fun เป็นต้น
นอกจากนี้ ธ.ก.ส.ยังสนับสนุนให้เด็ก ๆ และเยาวชนรักการออมกับโครงการ Kids D เป็นปีที่ 2 โดยผู้ที่เปิดบัญชีใหม่หรือฝากเพิ่มในบัญชีเงินฝากออมทรัพย์ หรือบัญชีเงินฝากออมทรัพย์ทวีโชค ขั้นต่ําเพียง 500 บาท จะได้รับกระปุกออมทรัพย์ “น้องพากเพียร” ปลาตะเพียนหน้าตาน่ารักสดใส จํานวน 1 กระปุก (1 บัญชีต่อ 1 กระปุก) โดยเปิดรับฝากเฉพาะในวันเด็กแห่งชาติ ณ ธ.ก.ส.สาขาในเขตอําเภอเมืองทุกจังหวัด รวม 603 แห่ง ตั้งแต่เวลา 08:30 - 12:00 น. จึงขอเชิญชวนทุกท่านร่วมออมเงินให้บุตรหลานเพื่อปลูกฝังการออมให้กับเยาวชน เพราะการออมคือการสร้างรากฐานที่มั่นคงให้กับอนาคต สอดคล้องกับหลักปรัชญาของเศรษฐกิจพอเพียง ลดละความฟุ่มเฟือย ออมเพื่อความมั่นคงและเก็บไว้ใช้ยามจําเป็น
ทั้งนี้ แนวคิดในการจัดทํากระปุกออมทรัพย์ “น้องพากเพียร” สืบเนื่องจาก คนไทยเชื่อว่าปลาตะเพียน เป็นเครื่องหมายของความอุดมสมบูรณ์ โดยเฉพาะอย่างยิ่งประเทศไทยเป็นประเทศเกษตรกรรมที่มีความอุดมสมบูรณ์ คนไทยสมัยก่อนนิยมนําใบลานมาสานเป็นปลาตะเพียน และแขวนไว้เหนือเปลนอนของเด็กอ่อนเพื่อเป็นสิริมงคลโดยปลาตะเพียน ยังพ้องเสียงกับคําว่า พากเพียร ซึ่งหมายถึงการบุกบั่น พยายามมุ่งทําโดยไม่ท้อถอย ปลาตะเพียน จึงเป็นเครื่องหมายของความสมบูรณ์ ความพากเพียร ถือเป็นมรดกทางวัฒนธรรมของไทยมาแต่โบราณ ท่านที่สนใจสามารถตรวจสอบรายละเอียดเพิ่มเติมที่ www.baac.or.th และ ธ.ก.ส. Call Center โทร. 0 2555 0555.
รัฐบาลไทย-ข่าวทำเนียบรัฐบาล-รมว.ดีอีเอส ร่วมแสดงความยินดี “วันครบรอบ 17 ปี” บริษัท กสท โทรคมนาคม (มหาชน)
วันจันทร์ที่ 17 สิงหาคม 2563
รมว.ดีอีเอส ร่วมแสดงความยินดี “วันครบรอบ 17 ปี” บริษัท กสท โทรคมนาคม (มหาชน)
รมว.ดีอีเอส ร่วมแสดงความยินดี “วันครบรอบ 17 ปี” บริษัท กสท โทรคมนาคม (มหาชน)
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) ให้เกียรติเข้าร่วมงานแสดงความยินดีเนื่องในโอกาสวันคล้ายวันสถาปนา “วันครบรอบ 17 ปี” ของบริษัท กสท โทรคมนาคม จํากัด (มหาชน) หรือ CAT โดยมีพันเอก สรรพชัย หุวะนันทน์ กรรมการผู้จัดการใหญ่ และคณะผู้บริหาร CAT ให้การต้อนรับ ณ ห้อง Grand Ballroom อาคารสโมสร ชั้น 2 สํานักงานใหญ่ CAT หลักสี่ เขตหลักสี่ กรุงเทพฯ เมื่อวันศุกร์ที่ 14 สิงหาคม 2563
*******************
รัฐบาลไทย-ข่าวทำเนียบรัฐบาล-สธ.ออกประกาศฯ การให้และรับของขวัญข้าราชการชั้นผู้ใหญ่ ผู้บังคับบัญชาในโอกาสต่าง ๆ
วันอังคารที่ 4 ธันวาคม 2561
สธ.ออกประกาศฯ การให้และรับของขวัญข้าราชการชั้นผู้ใหญ่ ผู้บังคับบัญชาในโอกาสต่าง ๆ
กระทรวงสาธารณสุข ออกประกาศ เรื่อง การให้และรับของขวัญของข้าราชการชั้นผู้ใหญ่หรือผู้บังคับบัญชาในโอกาสต่าง ๆ  อาทิ เทศกาลปีใหม่ การแสดงการต้อนรับ การแสดงความยินดีในโอกาสเลื่อนตําแหน่งให้ใช้บัตรอวยพร หรือทําจิตอาสา แทนการให้ของขวัญ เพื่อส่งเสริมมาตรการ
กระทรวงสาธารณสุข ออกประกาศ เรื่อง การให้และรับของขวัญของข้าราชการชั้นผู้ใหญ่หรือผู้บังคับบัญชาในโอกาสต่าง ๆ อาทิ เทศกาลปีใหม่ การแสดงการต้อนรับ การแสดงความยินดีในโอกาสเลื่อนตําแหน่งให้ใช้บัตรอวยพร หรือทําจิตอาสา แทนการให้ของขวัญ เพื่อส่งเสริมมาตรการป้องกันการทุจริตและประพฤติมิชอบ
นายแพทย์ไพศาล ดั่นคุ้ม รองปลัดกระทรวงสาธารณสุขและโฆษกกระทรวงสาธารณสุข ให้สัมภาษณ์ว่า ศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข ได้ลงนามในประกาศ เรื่อง การให้และรับของขวัญของข้าราชการชั้นผู้ใหญ่หรือผู้บังคับบัญชาในโอกาสต่าง ๆ พ.ศ.2561 โดยมีสาระสําคัญคือหากบุคลากรในสังกัดกระทรวงสาธารณสุขทุกระดับ จะแสดงความปรารถนาดีต่อกันในโอกาสต่าง ๆเช่น เทศกาลปีใหม่ การแสดงความปรารถนาดี การแสดงการต้อนรับและการแสดงความยินดีในโอกาสเลื่อนตําแหน่งในระดับสูงขึ้น ขอให้ใช้บัตรอวยพร การลงนามในสมุดอวยพร การอวยพรในสื่อสังคมออนไลน์ การปลูกต้นไม้ หรือทําจิตอาสา แทนการให้ของขวัญ
โดยขอให้บุคลากรทุกคนถือปฏิบัติอย่างเคร่งครัด เพื่อส่งเสริมมาตรการป้องกันการทุจริตและประพฤติมิชอบ สอดคล้องกับนโยบายขับเคลื่อนการเสริมสร้างระบบคุณธรรมที่เข้มแข็งของกระทรวงสาธารณสุข ที่ให้บุคลากรยึดถือคุณธรรม 4 ประการ คือ “พอเพียง วินัย สุจริต จิตอาสา”และค่านิยมองค์กร MOPH ในการปฏิบัติหน้าที่ดูแลประชาชน นําสู่การเป็นกระทรวงคุณธรรม ตามแผนแม่บทส่งเสริมคุณธรรมกระทรวงสาธารณสุข ฉบับที่ 1 (พ.ศ. 2560-2564) และแผนแม่บทส่งเสริมคุณธรรมแห่งชาติ ฉบับที่ 1 (พ.ศ.2559-2564) โดยประกาศนี้ มีผลบังคับใช้ตั้งแต่วันที่ 23 พฤศจิกายน 2561 ที่ผ่านมา
“การให้และรับของขวัญของราชการชั้นผู้ใหญ่หรือผู้บังคับบัญชา และสมาชิกหรือบุคคลในครอบครัว เป็นสาเหตุหนึ่งของการขัดกันระหว่างประโยชน์ส่วนบุคคลกับประโยชน์ส่วนรวม ซึ่งข้าราชการการเมือง ข้าราชการชั้นผู้ใหญ่ทุกระดับ ในสังกัดกระทรวงสาธารณสุข และสมาชิกในครอบครัว มีหน้าที่ในการเสริมสร้างค่านิยมการแสดงความปรารถนาดีด้วยการปฏิบัติตนให้เป็นแบบอย่าง เพื่อที่จะพัฒนาทัศนคติ จิตสํานึกและพฤติกรรมของผู้อยู่ในบังคับบัญชา และสมาชิกในครอบครัว ให้เป็นแนวทางประหยัด มัธยัสถ์และป้องกันการทุจริตและประพฤติมิชอบ”นายแพทย์ไพศาลกล่าว
รัฐบาลไทย-ข่าวทำเนียบรัฐบาล-กรมปศุสัตว์ชี้แจงดำเนินการรักษาเสถียรภาพราคาไข่ไก่อย่างต่อเนื่อง
วันเสาร์ที่ 21 เมษายน 2561
กรมปศุสัตว์ชี้แจงดําเนินการรักษาเสถียรภาพราคาไข่ไก่อย่างต่อเนื่อง
กรมปศุสัตว์ชี้แจงดําเนินการรักษาเสถียรภาพราคาไข่ไก่อย่างต่อเนื่อง
เมื่อวันที่ 5 เมษายน 2561 นายอภัย สุทธิสังข์ อธิบดีกรมปศุสัตว์ กระทรวงเกษตรและสหกรณ์ ชี้แจงดําเนินการรักษาเสถียรภาพราคาไข่ไก่อย่างต่อเนื่อง ดังนี้
กรมปศุสัตว์ในฐานะเลขานุการคณะกรรมการพัฒนานโยบายไก่ไข่และผลิตภัณฑ์ (Egg Board) ได้จัดประชุมเมื่อวันที่ 28 ธ.ค. 2560 หลังจากนั้นได้ดําเนินการ โครงการรักษาเสถียรภาพราคาไข่ไก่ปี 2561 โดยจัดประชุมผู้ประกอบการบริษัทรายใหญ่ 16 บริษัท (ที่นําเข้าและเลี้ยงปู่ย่าพันธุ์ไก่ไข่) รวม 7 ครั้งเพื่อแก้ปัญหาราคาไข่ไก่ตกต่ําต่อเนื่อง โดยระยะสั้นกําหนดให้บริษัทและฟาร์มรายใหญ่ปลดแม่ไก่ไข่ยืนกรงอายุไม่เกิน 72 สัปดาห์ ไปแล้วจํานวน 811,059 ตัว เพื่อลดปริมาณผลผลิตไข่ไก่ลง นอกจากนี้ได้สั่งการให้ปศุสัตว์เขตร่วมกับปศุสัตว์จังหวัดจัดชุดเฉพาะกิจลงพื้นที่ตรวจสอบปริมาณการเลี้ยงปู่ย่าพันธุ์และพ่อแม่พันธุ์ไก่ไข่ของทั้ง 16 บริษัทรายใหญ่ซึ่งพบว่าปริมาณปู่ย่าพันธุ์และพ่อแม่พันธุ์ไก่ไข่ที่อยู่ในระยะให้ผลผลิต มีปริมาณที่เหมาะสมสอดคล้องกับมติคณะกรรมการพัฒนานโยบายไก่ไข่และผลิตภัณฑ์ โดยที่ในปี 2561 นี้ กรมปศุสัตว์ตกลงกับบริษัทรายใหญ่ทั้ง 16 รายให้มีการลดการนําเข้าและเลี้ยงพ่อแม่พันธุ์ไก่ไข่ไม่เกิน 550,000 ตัวและปู่ย่าพันธุ์ไก่ไข่ไม่เกิน 4,500 ตัว ซึ่งกรมปศุสัตว์จะติดตามตรวจสอบอย่างเข้มงวดและต่อเนื่อง
ในส่วนการขยายการเลี้ยงของฟาร์มขนาดใหญ่นั้น หากมีการขยายฟาร์มไก่ไข่แห่งใหม่ที่มีปริมาณการเลี้ยงตั้งแต่ 300,000 ตัวขึ้นไป จะต้องมีแผนการตลาดและแผนธุรกิจที่ชัดเจนรองรับ รวมถึงได้สั่งการให้ปศุสัตว์จังหวัดเร่งสํารวจฟาร์มไก่ไข่ที่มีขนาดการเลี้ยงตั้งแต่ 10,000 ตัวขึ้นไปเพื่อเป็นข้อมูลในการวางแผนจัดการผลผลิตไข่ไก่ และล่าสุดกรมปศุสัตว์ ขอความร่วมมือให้บริษัทรายใหญ่ทั้ง 16 ราย ส่งออกไข่ไก่ที่ผลิตจากฟาร์มของตนเอง ไปจําหน่ายยังต่างประเทศตามแผนปฏิบัติการ “PS support” โดยมีเป้าหมายร่วมกันส่งออกไข่ไก่เพิ่มไปจําหน่ายยังต่างประเทศ จํานวน 50 ตู้คอนเทนเนอร์ต่อเดือน (16 ล้านฟองต่อเดือน) ต่อเนื่องเป็นเวลา 3 เดือน (เมษายน – มิถุนายน 2561) โดยจะตรวจสอบและประเมินผลทุกเดือน ทั้งนี้คาดว่าราคาไข่น่าจะปรับสูงขึ้นช่วงกลางเดือนเมษายน 61 นี้
กรมปศุสัตว์จะดําเนินการรักษาเสถียรภาพราคาไข่ไก่อย่างต่อเนื่องด้วยการมีส่วนร่วมของภาคเอกชนรายใหญ่และกลุ่มเกษตรกรผู้เลี้ยงรายย่อย
-----------------------
รัฐบาลไทย-ข่าวทำเนียบรัฐบาล-​หัวหน้าผู้แทนพิเศษของรัฐบาลตรวจราชการพื้นที่จังหวัดชายแดนภาคใต้ และส่งมอบตันกล้ากาแฟอาราบิกากับโรบัสตา สนับสนุนให้เกษตรกรปลูกกาแฟ เพื่อยกระดับคุณภาพชีวิตประชาชน
วันพฤหัสบดีที่ 14 พฤศจิกายน 2562
​หัวหน้าผู้แทนพิเศษของรัฐบาลตรวจราชการพื้นที่จังหวัดชายแดนภาคใต้ และส่งมอบตันกล้ากาแฟอาราบิกากับโรบัสตา สนับสนุนให้เกษตรกรปลูกกาแฟ เพื่อยกระดับคุณภาพชีวิตประชาชน
เมื่อวันที่ ๑๔ พ.ย.๖๒ พล.อ.ชัยชาญ ช้างมงคล รมช.กห./หน.ผทพ.และคณะได้เดินทางไปราชการในพื้นที่จังหวัดชายแดนภาคใต้
โดยเข้าร่วมการประชุมกับหัวหน้า
หน่วยงานด้านการข่าว เพื่อรับทราบและติดตามสถานการณ์ พร้อมทั้งมอบแนวทาง
ในการบูรณาการและพัฒนางานด้านการข่าวให้มีประสิทธิภาพมากยิ่งขึ้น จากนั้นได้เดินทาง
ไปยังพื้นที่ปลูกกาแฟพันธุ์อาราบิกาและโรบัสตา ณ ศูนย์วิจัยพืชสวนยะลา อ.ธารโต
จ.ยะลา เพื่อทําพิธีส่งมอบต้นกล้าพันธุ์กาแฟ ภายใต้ชื่อ "อาราบิกา คืนถิ่น แดนดินกาแฟใต้"
ซึ่ง กอ.รมน.ภาค ๔ ส่วนหน้า ศูนย์อํานวยการบริหารจังหวัดชายแดนภาคใต้ และศูนย์วิจัย
พืชสวนยะลา ได้ส่งเสริมให้เกษตรกรในพื้นที่หันมาปลูกกาแฟ เพื่อวางแผนพัฒนาให้เป็นพื้นที่ผลิตเมล็ดกาแฟชั้นเยี่ยมของโลก อันจะส่งผลให้ประชาชนมีคุณภาพชีวิตที่ดีขึ้น
สามารถพึ่งพาตนเองได้ มีรายได้เสริมด้วยการปลูกพืชทดแทนพืชหลัก เช่น ยางพารา
หรือไม้ผล ในช่วงที่มีราคาตกต่ําหรือไม่มีผลผลิต โดยเป็นการทําการเกษตรบนหลักปรัชญาเศรษฐกิจพอเพียงด้วยการพัฒนาผลิตผลให้มีคุณภาพในราคาที่เหมาะสมกับการลงทุนรวมทั้งปี ช่องทางการจําหน่ายที่ชัดเจนเพื่อสร้างความเข้มแข็งให้กับชุมชนอย่างยั่งยืนต่อไป
รัฐบาลไทย-ข่าวทำเนียบรัฐบาล-พม. ยืนยันข่าวปลอม กรณีมัคคุเทศก์ตกงานจะได้รับเงินช่วยเหลือ 2,000฿ จาก พมจ. [กระทรวงพัฒนาสังคมเเละความมั่นคงของมนุษย์]
วันศุกร์ที่ 3 เมษายน 2563
พม. ยืนยันข่าวปลอม กรณีมัคคุเทศก์ตกงานจะได้รับเงินช่วยเหลือ 2,000฿ จาก พมจ. [กระทรวงพัฒนาสังคมเเละความมั่นคงของมนุษย์]
พม. ยืนยันข่าวปลอม กรณีมัคคุเทศก์ตกงานจะได้รับเงินช่วยเหลือ 2,000฿ จาก พมจ.
วันนี้ (3 เม.ย. 63) เวลา 16.30 น. ที่กระทรวงการพัฒนาสังคมและความมั่นคงของมนุษย์ (พม.) สะพานขาว ถนนกรุงเกษม กรุงเทพฯ นายปรเมธี วิมลศิริ ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยว่า จากกรณีที่มีการแชร์ข้อความส่งต่อทางกลุ่มไลน์และสื่อโซเชียลต่างๆ ว่า “เรียนแจ้งพี่น้องมัคคุเทศก์ทุกท่าน ท่านสังกัด หรือ มีภูมิลําเนาจังหวัดไหน ตามที่อยู่บัตร ประชาชน ท่านสามารถ ไปแจ้งความจํานง ว่าขาดรายได้ หรือตกงาน ได้ที่ สํานักงานพัฒนาสังคมและความมั่นคงของมนุษย์ ได้ทุกจังหวัด น่ะครับ แจ้งรายละเอียด เกี่ยวกับประวัติส่วนตัว และจะมีเงิน สมทบช่วยเหลือ 2,000฿ ให้กับทุกท่านด้วย” ทั้งนี้ จากการตรวจสอบแล้วพบว่าข้อความดังกล่าวไม่เป็นความจริง และขอความร่วมมือพี่น้องประชาชนงดส่งต่อข้อความดังกล่าว เนื่องจากจะทําให้เกิดความเข้าใจผิดในวงกว้างมากยิ่งขึ้น
ทั้งนี้ หากประชาชนที่ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 หรือ โควิด-19 และต้องการความช่วยเหลือสามารถติดต่อสอบถามข้อมูลจากหน่วยงานภาครัฐ หรือศูนย์ช่วยเหลือสังคม สายด่วน พม. โทร.1300 ตลอด 24 ชั่วโมง ซึ่งกระทรวง พม. พร้อมประสานหน่วยงานที่เกี่ยวข้องและดําเนินการช่วยเหลือต่อไป